İ.Yusupov ""Qaraqalpaqstang'a miyneti sin'gen ko'rkem g'ayratkeri"" ha'm ""Qaraqalpaqstan ha'm O'zbekstan xalıq shayırı"", Respublikalıq Berdaq atındag'ı sıylıqtın' laureatı. A'debiyattı rawajlandırıwdag'ı miyneti ushın hu'kimet ta'repinen orden ha'm medallar menen sıylıqlandı. İ.Yusupovtın' ""Seydan g'arrının' gewishi"" atlı gu'rrin'i qaraqalpaq a'debiyatında en' jaqsı gu'rrin'lerden esaplanadı. Da'slepki kolxozlasıw da'wirlerinin' kishkene g'ana bir epizodın su'wretleytug'ın bul shıg'arma 1956-jılı jazıldı. Bul waqıtları A'.Shamuratov ta'repinen jazılg'an ""Qırıq qız"" pesasın qayta shıg'ıp tamashago'ylerge usındı. Teren' ma'nili yumorg'a tolı ""O'mirbek laqqı"" komediyası u'lken tabısqa iye boldı. Son'g'ı jılları ""İskender patshanın' tu'si"" pesası saxnalastırılıdı. A'debiyatımızdın' tariyxında birinshi ma'rtebe ""A'jiniyaz"" operasının' librettosın jazdı.